Angélique Kidjo

Tehtävä| UNICEFin hyvän tahdon lähettiläs |
| --- |
| 2002 –  |
|  |

Elämä| Syntynyt | 
14. heinäkuuta 1960View and modify data on Wikidata  (62 vuotta)OuidahView and modify data on Wikidata   |
| Syntymänimet | 
Angélique Kpasseloko Hinto Hounsinou Kandjo Manta Zogbin KidjoAngélique KidjoView and modify data on Wikidata  |
| Salanimi | 
Carmen KidjoView and modify data on Wikidata  |
| Kansalaisuus | 
Ranska View and modify data on Wikidata  |
| Äiti | 
Yvonne Kidjo View and modify data on Wikidata  |

Muita tietoja| Levymerkki | 
Island RecordsView and modify data on Wikidata  |
| Lajityypit | 
Jazz, zouk, gospel, latinalaisamerikkalainen musiikki, maailmanmusiikkiView and modify data on Wikidata  |
| Verkkosivusto | 
www.kidjo.comView and modify data on Wikidata  |
| Palkinnot | 
honorary doctor of the Berklee College of Music (käännä suomeksi)Danish Music Awards (1995)Kora Awards (1997)MOBO Awards (2002)Medal of the City of Paris (käännä suomeksi) (2004)Commandeur de l'Ordre national du Bénin (2008)Parhaan maailmanmusiikkialbumin Grammy-palkinto (2008, 2015, 2016 ja 2020)Champions of the Earth (käännä suomeksi) (2011)All Africa Music Award for Best Female Artiste in Western Africa (2014)All Africa Music Award for Best African Contemporary (2014)Crystal Award (2015)Ambassador of Conscience Award (käännä suomeksi) (2016)Africa Movie Academy Award for Best Actress in a Supporting Role (käännä suomeksi) (2017)OkayAfrica 100 Women (2018)Commandeur des Arts et des Lettres‎ (käännä suomeksi) (2019)Kunnialegioonan upseeri (2020)100 Women (2020)Time 100 (2021)Polar Music Prize (2023)View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Angélique Kpasseloko Hinto Hounsinou Kandjo Manta Zogbin Kidjo**, joka tunnetaan nimellä **Angélique Kidjo** (s. 14. heinäkuuta 1960 Ouidah Ranskan Dahomey) on beniniläinen laulaja-lauluntekijä, joka yhdistää musiikissa monia erilaisia musiikkityylejä jazzista ja funkista latinalaisamerikkalaisiin musiikkityyleihin sekä afrikkalaiseen soukousiin ja makossaan. Hän nousi maailmanmaineeseen 1990-luvulla ja on sen jälkeen tehnyt yhteistyötä useiden maailmankuulujen artistien kanssa. Kidjo on palkittu urallaan neljällä Grammyllä.

Elämä ja ura
------------

### Nuoruus ja uran alku

Kidjo syntyi Ouidahissa vuonna 1960 vain kaksi viikkoa ennen Beninin (aik. Dahomey) itsenäistymistä. Hänen perheessään oli esiintyviä taiteilijoita: hänen isänsä oli muusikko ja äitinsä koreografi ja teatteriohjaaja. Angélique liittyi kuusivuotiaana äitinsä teatteriseurueeseen, ja teini-ikäisenä hän lauloi veljiensä kanssa rockia ja rhythm and bluesia soittaneessa yhtyeessä. Hän oli 20-vuotiaana ammattimuusikko.

Kidjo muutti vuonna 1983 Pariisiin. Beninin kansantasavallan marxilainen hallinto kielsi ulkopuolisen musiikin 1970-luvun puolivälissä, ja jokaisen artistin piti tehdä propagandakappaleita. Kidjo ei suostunut tähän ja jätti kotimaansa, kun häntä kiellettiin kiertueen tekeminen. Kidjon itsensä mukaan hänen sallittiin lähteä maasta, koska lentoaseman tullivirkailija piti hänen musiikistaan.

Ranskassa Kidjo tapasi muusikko-tuottaja Jean Hebrailin, jonka kanssa hän meni myöhemmin naimisiin. Kidjo opiskeli samalla jazzia ja esiintyi useissa yhtyeissä. Tavattuaan alankomaalaisen pianisti Jasper van ’t Hof Kidjo pääsi tämän jazzyhtyeeseen Pili-Piliin, jossa hän lauloi ja johon hän teki myös kappaleita.

### Kansainvälinen menestys

Kidjo soitti Pili-Pilissä useamman vuoden, mutta sieltä lähdettyään hän äänitti albumin *Logozo* (1991), jossa esiintyivät muun muassa yhdysvaltalainen jazzmuusikko Brandford Marsalis sekä afrikkalaiset Manu Dibango ja Ray Lema. Albumi menestyi kansainvälisesti, ja sen kappaleet käsittelivät monia globaaleja aiheita, kuten kodittomuutta, ympäristöä ja vapautta. Kidjon albumi *Fifa* (1995) kasvatti entisestään hänen suosiotaan. Albumilla esiintyi yli sata muusikkoa, ja siinä oli kappaleita englanniksi, foniksi, joka on Kidjon äidinkieli, jorubaksi ja ranskaksi.

Kidjon kuudennessa albumissa *Black Ivory Soulissa* (2002) yhdistyvät brasilialaiset musiikkityylit ja länsiafrikkalaiset rytmit. Albumilla *Oyaya!* on mukana yhdysvaltalainen muusikko Dave Matthews ja albumilla *Djin Djin* (2017) muun muassa Peter Gabriel, Josh Groban ja Carlos Santana. *Djin Djinistä* Kidjo sai ensimmäisen Grammy-palkintonsa, kun albumi palkittiin parhaana modernin maailmanmusiikin albumina. *Eve* puolestaan (2014) palkittiin parhaan maailmanmusiikkialbumin Grammyllä. *Eve* laulettiin pääosin beniniläisillä kielillä, ja se oli kunnianosoitus afrikkalaisille naisille. Toisen Grammyn Kidjo voitti albumista *Sings* (2015), joka oli tehty yhteistyössä Luxemburgin filharmonisen orkesterin kanssa. Kidjo teki vuonna 2018 coverin Talking Headsin albumista *Remain in Light*.

Kidjon neljäs Grammy tuli albumista *Celia* (2019). Levy on kunnianosoitus kuubalais-amerikkalaiselle Celia Cruzille.

Hyvän tahdon lähettiläs ja järjestötyö
--------------------------------------

Kidjo on puhunut uransa aikana myös naisten ja lasten koulutuksen sekä terveydenhoidon puolesta, ja Unicef valitsi hänet vuonna 2002 hyvän tahdon lähettilääksi. Kidjo on toiminut myös maailman taiteilijoiden ja säveltäjien yhteistyöjärjestön CISAC:n varajohtajana.

Tyyli
-----

Kidjo puhuu sujuvasti englantia, fonia, geniä (mina), ranskaa ja jorubaa ja käyttää niitä kaikkia lauluissaan. Hänen musiikissaan on vaikutteita monista eri musiikkityyleistä, ja hän usein yhdistää tyylejä albumeissaan. Kidjo on saanut vaikutteita muun muassa jazzista, hip hopista, zoukista, soukousista, sambasta, salsasta, funkista, gospelista, makossasta ja monista beniniläisistä musiikkiperinteistä.

Suomessa
--------

Angélique Kidjo on esiintynyt Suomessa muun muassa Leningrad Cowboysin Helsingin Senaatintorin Global Balalaika Show’ssa vuonna 2003, Kaustisen Kansanmusiikkifestivaaleilla 2008 ja maaliskuussa 2013 Pietarsaaressa uuden konserttisalin avajaisviikolla. Pori Jazz -festivaaleilla hän on esiintynyt vuonna 2011 ja 2019. Viimeksi hän on esiintynyt Helsingin juhlaviikoilla Huvilassa 14.8.2022.

Diskografia
-----------

* *Pretty*  (–)
* *Parakou*  (1990)
* *Logozo*  (1991)
* *Ayé*  (1994)
* *Wombo Lombo*  (1996)
* *Fifa*  (1996)
* *Oremi*  (1998)
* *Keep on Moving: The Best of Angélique Kidjo*  (2001)
* *Black Ivory Soul*  (2002)
* *Oyaya!*  (2004)
* *Djin Djin*  (2007)
* *Õÿö*  (2010)
* *Spirit Rising*  (2012)
* *Eve*  (2014)
* *Sings with the Orchestre Philharmonique du Luxembourg*  (2015)
* *Remain in Light*  (2018)
* *Celia*  (2019)
* Mother Nature (2021)

Lähteet
-------

1. ↑  (en) Internet Movie DatabaseView and modify data on Wikidata. Tieto on haettu Wikidatasta.
2. ↑  (de) Saksan kansalliskirjasto, GND-tunnisteView and modify data on Wikidata. Tieto on haettu Wikidatasta.
3. ↑ . Tieto on haettu Wikidatasta.
4. ↑ . Tieto on haettu Wikidatasta.
5. ↑  allAfrica.com: Nigeria: Gifted Angelique Kidjo, On African Voices *web.archive.org*.  20.10.2012.  Arkistoitu 20.10.2012. Viitattu 30.4.2021.
6. ↑  Angélique Kidjo discography - RYM/Sonemic *Rate Your Music*. Viitattu 30.4.2021. (englanniksi)
7. ↑  Russenello, Giovanni: It’s Angélique Kidjo’s Birthday, and Her Country’s Too *NYTimes.com*.  14.3.2020. The New York Times Company. Viitattu 13.7.2020. (englanniksi)
8. 1 2 3 4 5 6 7 8  Siler, Shanda: Angélique Kidjo *Encyclopædia Britannica*.  10.7.2020. Encyclopædia Britannica, inc. Viitattu 13.7.2020. (englanniksi)
9. ↑  5 reasons Angélique Kidjo is shining bright on your cultural radar BBC. Viitattu 13.7.2020. (englanniksi)
10. 1 2  Angélique Kidjo *Grammy.com*. Recording Academy. Viitattu 13.7.2020. (englanniksi)
11. ↑  Hautamäki, Tero: Angelique Kidjo saapuu avajaisiin *Pohjalainen*.  19.12.2012. Vaasa:  Pohjalainen. Viitattu 20.2.2013.
12. ↑  Toton hitit soivat kesällä Pori Jazzissa  29.11.2018. Pori Jazz 66 ry.  Arkistoitu 3.2.2019. Viitattu 22.1.2019.
13. ↑  Helsingin Juhlaviikot: Angélique Kidjo (BEN), Tampo, su 14.08.2022 19:00 *meteli.net*. Viitattu 5.8.2022.
14. ↑  iminathi: Angelique Kidjo – Mother Nature Album (ZIP Download) *iminathi.net*.  17.6.2021. Viitattu 25.4.2022. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Angélique Kidjo**.
* Verkkosivusto. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Italia
* Israel
* Yhdysvallat
* Tšekki
* Korea
* Kroatia
* Alankomaat

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana
* IdRef

 |

 |